Úradný vestník L 171 , 30/06/1997 S. 0001 - 0010



Smernica Komisie 97/28/ES z 11. júna 1997, ktorou sa prispôsobuje technickému pokroku smernica Rady 76/756/EHS o montáži zariadení na osvetlenie a svetelnú signalizáciu na motorové vozidlá a ich prípojné vozidlá (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/156/EHS o typovom schválení motorových vozidiel a ich prípojných vozidiel [1], naposledy zmenenú a doplnenú smernicou Európskeho parlamentu a Rady 96/79/EHS [2] a najmä na jej článok 13 ods. 2, so zreteľom na smernicu Rady 76/756/EHS z 27. júla 1976 o aproximácii právnych predpisov členských štátov o montáži zariadení na osvetlenie a svetelnú signalizáciu na motorové vozidlá a ich prípojné vozidlá [3], naposledy zmenenú a doplnenú smernicou Komisie 91/663/EHS [4], a najmä na jej článok 5, keďže smernica 76/756/EHS je jednou zo samostatných smerníc postupu ES typového schválenia stanoveného v smernici 70/156/EHS; keďže následne ustanovenia smernice 70/156/EHS o systémoch vozidla, komponentoch a samostatných technických jednotkách, platia pre túto smernicu; keďže najmä články 3 ods. 4 a článok 4 ods. 3 smernice 70/156/EHS si vyžadujú, aby bol ku každej samostatnej smernici priložený informačný dokument a tiež osvedčenie o typovom schválení podľa prílohy VI k uvedenej smernici, aby mohlo byť typové schválenie spracované na počítači; keďže osvedčenie o typovom schválení uvedené v smernici 76/756/EHS sa musí podľa toho zmeniť; keďže sa musia zjednodušiť postupy, aby sa zachovala ekvivalencia stanovená v článku 9 ods. 2 smernice 70/156/EHS medzi určitými samostatnými smernicami a zodpovedajúcimi nariadeniami Európskej hospodárskej komisie Organizácie Spojených národov pri zmene a doplnení uvedených nariadení; keďže ako prvý krok musia byť technické požiadavky smernice 76/756/EHS nahradené požiadavkami nariadenia č. 48 pomocou krížových odkazov; keďže v záujme zvýšenia bezpečnosti cestnej dopravy sa okrem iného rozhodlo vyžadovať inštalovanie tretieho brzdového svetla na vozidlách kategórie M1 a povoliť nepovinné inštalovanie denných prevádzkových svetiel na motorových vozidlách; keďže je nutné ďalej preskúmať nepovinné opatrenia týkajúce sa výkonnostných požiadaviek na jednotlivé zariadenia pre osvetlenie a svetelnú signalizáciu a ich montáž na motorové a ich prípojné vozidlá; keďže je dôležité aby sa potrebná technická práca ukončila tak, aby mohli byť ďalšie zmeny smernice 76/756/EHS zavedené čo možno najskôr; keďže sa odkazuje na smernicu Rady 76/757/EHS [5], naposledy zmenenú a doplnenú smernicou Komisie 97/29/ES [6],; keďže ustanovenia tejto smernice sú v súlade so stanoviskom Výboru pre prispôsobenie sa technickému pokroku založeného smernicou 70/156/EHS, PRIJALA TÚTO SMERNICU: Článok 1 smernica 76/756/EHS sa týmto mení a dopĺňa takto: 1. Prvá veta článku 4 je nahradená takto: "Členský štát, ktorý udelil EHS typové schválenie, prijme opatrenia nevyhnutné na zabezpečeniu svojej informovanosti o akejkoľvek modifikácii ktorejkoľvek z častí alebo charakteristík uvedených v definícii typu vozidla vzhľadom na montáž zariadení na osvetlenie a svetelnú signalizáciu." 2. Prílohy sú nahradené prílohou k tejto smernici. Článok 2 1. Od 1. januára 1998, alebo ak sa uverejnenie textov uvedených v článku 3 oneskorí a uskutoční sa po 1. júli 1997, šesť mesiacov po skutočnom dátume uverejnenia týchto textov, nesmú členské štáty z dôvodov týkajúcich sa zariadení na osvetlenie a svetelnú signalizáciu, - odmietnuť udeliť typu vozidla ES typové schválenie alebo národné typové schválenie, alebo - zakázať registráciu, predaj alebo uvedenie do prevádzky vozidiel, za predpokladu, že tieto vozidlá spĺňajú požiadavky smernice 76/756/EHS v znení tejto smernice. 2. Od 1. októbra 1998 členské štáty: - neudeľujú už ES typové schválenie, a - môžu odmietnuť udeliť národné typové schválenie pre akýkoľvek typ vozidla z dôvodov týkajúcich sa montáže zariadení na osvetlenie a svetelnú signalizáciu, ak nie sú splnené požiadavky smernice 76/756/EHS v znení tejto smernice. 3. Od 1. októbra 2000 členské štáty: - nepovažujú osvedčenia o zhode, ktoré sprevádzajú nové vozidlá v súlade s ustanoveniami smernice 70/156/EHS za naďalej platné na účely článku 7 ods.1 uvedenej smernice, a - môžu odmietnuť registráciu, predaj alebo uvedenie do prevádzky nových vozidiel, ktoré nie sú sprevádzané osvedčením o zhode v súlade so smernicou 70/156/EHS, z dôvodov týkajúcich sa montáže zariadení na osvetlenie a svetelnú signalizáciu, ak nie sú splnené požiadavky smernice 76/756/EHS v znení tejto smernice. Článok 3 Odseky a prílohy nariadenia EHK OSN č. 48, uvedené v prílohe II, v bode 1, sa uverejnia v Úradnom vestníku Európskych spoločenstiev do 1. júla 1997. Článok 4 1. Členské štáty uvedú najneskôr do 1. januára 1998 do účinnosti zákony, iné právne predpisy a správne opatrenia potrebné na dosiahnutie súladu s touto smernicou; ak sa však uverejnenie textov uvedených v článku 3 oneskorí a uskutoční sa po 1. júli 1997, členské štáty splnia túto povinnosť do šiestich mesiacov po skutočnom dátume uverejnenia týchto textov. Bezodkladne o tom informujú Komisiu. Členské štáty uplatnia tieto opatrenia od 1. januára 1998, alebo ak sa uverejnenie textov uvedených v článku 3 oneskorí a uskutoční sa po 1. júli 1997, šesť mesiacov po skutočnom dátume uverejnenia týchto textov. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijali v oblasti pôsobnosti tejto smernice. Článok 5 Táto smernica nadobúda účinnosť dvadsiaty deň po jej uverejnení v Úradnom vestníku Európkych spoločenstiev. Článok 6 Táto smernica je adresovaná členským štátom. V Bruseli 11. júna 1997 Za Komisiu Martin bangemann člen Komisie [1] Ú. v. ES L 42, 23.2.1970, s. 1. [2] Ú. v. ES L 18, 21.1.1997, s. 7. [3] Ú. v. ES L 262, 27.9.1976, s. 1. [4] Ú. v. ES L 366, 31.12.1991, s. 17. [5] Ú. v. ES L 262, 27.9.1976, s. 32. [6] Ú. v. ES L 171, 30.6.1997, s. 11. -------------------------------------------------- PRÍLOHA " ZOZNAM PRÍLOH PRÍLOHA I: | Správne opatrenia pre typové schválenie | Doplnok 1: Informačný dokument | Doplnok 2: Osvedčenie o typovom schválení | PRÍLOHA II | Technické požiadavky | PRÍLOHA I SPRÁVNE OPATRENIA PRE TYPOVÉ SCHVÁLENIE 1. ŽIADOSŤ O ES TYPOVÉ SCHVÁLENIE TYPU VOZIDLA 1.1. Žiadosť o ES typové schválenie typu vozidla podľa článku 3 ods. 4 smernice 70/156/EHS, vzhľadom na montáž zariadení na osvetlenie a svetelnú signalizáciu predloží výrobca. 1.2. Vzor informačného dokumentu je uvedený v doplnku 1. 1.3. Technickej službe zodpovednej za vykonávanie typových schvaľovacích testov sa musí predložiť nasledovné: 1.3.1. vozidlo zastupujúce schvaľovaný typ. 2. UDELENIE ES TYPOVÉHO SCHVÁLENIA PRE TYP VOZIDLA 2.1. Ak sú príslušné požiadavky splnené, udelí sa ES typové schválenie podľa článku 4 ods. 3 smernice 70/156/EHS. 2.2. Vzor osvedčenia o ES typovom schválení je uvedený v doplnku 2. 2.3. Každému schválenému typu vozidla sa pridelí schvaľovacie číslo v súlade s prílohou VII k smernici 70/156/EHS. Ten istý členský štát nesmie prideliť rovnaké číslo inému typu vozidla. 3. MODIFIKÁCIE TYPU A DOPLNKY K SCHVÁLENIAM 3.1. V prípade modifikácií typu schváleného podľa tejto smernice, platia ustanovenia článku 5 smernice 70/156/EHS. 4. ZHODA VÝROBY 4.1. Vo všeobecnosti sa opatrenia na zabezpečenie zhody výroby prijmú v súlade s požiadavkami stanovenými v článku 10 smernice 70/156/EHS. 4.2. Špecifické opatrenia týkajúce sa testov, ktoré sa musia vykonať, sú stanovené v prílohe 9 dokumentov uvedených v bode 1 prílohy II k tejto smernice. Doplnok 1 +++++ TIFF +++++ +++++ TIFF +++++ +++++ TIFF +++++ Doplnok 2 +++++ TIFF +++++ +++++ TIFF +++++ Dodatok +++++ TIFF +++++ PRÍLOHA II TECHNICKÉ POŽIADAVKY 1. Platia technické požiadavky uvedené v bodoch 2, 2.2 až 2.25.2, 5 a 6 a prílohách 3 až 9 nariadenia EHK OSN č. 48, ktoré pozostávajú z konsolidovaného znenia nasledovných dokumentov: - 01 série zmien a doplnkov vrátane opráv [1], - Corrigenda 2 k 01 sérii zmien a doplnkov [2], - Doplnku 1 k 01 sérii zmien a doplnkov, vrátane opráv k 01 sérii zmien a doplnkov a Corrigenda 1 Revízie 1 nariadenia č. 48 [3], - Corrigenda 4 k 01 série zmien a doplnkov [4], okrem nasledovného: 1.1 bod 2.4 znie takto: "Nenaložené vozidlo" znamená vozidlo v pohotovostnom stave, podľa definície uvedenej v bode 2.6 doplnku 1 prílohy I k tejto smernici, ale bez vodiča. 1.2. Poznámka 2 pod čiarou odkazujúca na poznámku pod čiarou v bode 2.7.24 a príslušná poznámka sa rušia. 1.3. Pod výrazom "oznamovací formulár (bod 10.1 prílohy 1)" uvedený v bode 5.19.1, sa rozumie "osvedčenie o typovom schválení (bod 5.1 addenda k doplnku 2 prílohy I k tejto smernici", 1.4. V poznámke 4 pod čiarou k odseku 6.2.9, zavedenej dokumentom (3), sa pod výrazom "zmluvné strany príslušných nariadení" rozumie "členské štáty". 1.5. V odsekoch 6.14.2, 6.15.2, 6.16.2 a 6.17.2 sa pod výrazom "nariadenie č. 3" rozumie "smernica 76/757/EHS". 1.6. Odkaz na poznámku pod čiarou (5) v bode 6.19 a príslušná poznámka sa rušia. 1.7 Poznámka 1 pod čiarou v prílohe 5 sa rozumie takto: "Definície kategórií sú uvedené v prílohe II A k smernici 70/156/EHS" . 2. Bez výhrad k požiadavkám článku 8, najmä ods. 2a, 2c a 3 smernice 70/156/EHS, k požiadavkám tejto prílohy a k akýmkoľvek požiadavkám ktorejkoľvek zo samostatných smerníc, je montáž zariadenia na osvetlenie a svetelnú signalizáciu iného, zariadenia než je zariadenie definované v bodoch 2.7.1 až 2.7.24 dokumentov uvedených v bode 1, zakázaná. " [1] [2] [3] [4] --------------------------------------------------